钦定古今图书集成/理学汇编/学行典/第237卷 > 冯制
## 钦定古今图书集成/理学汇编/学行典/第237卷 > 冯制

按《宁波府志》：“冯制，字公初，少敏慧，涉猎书传，善文。天
圣中，举进士不第。笃于养亲，遂绝仕进意，家裕好施。
康定闲，里大饥，民相啖食，家有谷数千斛，悉贷之，全
活者百馀家。舍东有古陂，耕民数夺潴水，以致相角。
制谕民穿古渠引潮以溉，无复夺水之扰。人欲割田
为寿，制却曰：‘吾悯先生穷耳，岂望报耶’？逾钱塘，会故”
知钱寺丞负客债数百缗，索之急，悉与偿之。居常聚
族子弟诲之，务中规矩。未几，弟准、子硕、侄景相继第
进士，跻显位，乡人荣之。